
Preporuke za sprječavanje infekcije 
prilikom vjerskih okupljanja u džamijama 


Radi sprječavanja širenja infekcije u prostorima džamija prilikom vjerskih okupljanja 
potrebno je osigurati sljedeće: 


Opće mjere 


Fizička udaljenost od 2 metra. Potrebno je osigurati 4m? prostora za svaku prisutnu osobu na 
obredu te održavati fizičku udaljenost između svih sudionika (vjernika, vjerskih službenika) od 
najmanje dva metra prilikom ulaska i izlaska, kao i tijekom boravka unutar same džamije i 
popratnih vjerskih objekata. Za članove zajedničkog kućanstva nije potrebno da budu odvojeni 
dva metra jedni od drugih. 


Dodirivanje lica i rukovanje. Treba izbjegavati dodirivanje usta, nosa i očiju rukama. 
Treba također izbjegavati rukovanje. 


Maske za lice. Tijekom boravka u zatvorenom prostoru preporučuje se korištenje zaštitnih 
maski koje prekrivaju nos i usta. 


Higijena ruku. Dezinfekcija ruku na ulazu je obavezna. U tu svrhu na ulazu u džamiju treba 
osigurati dozatore s dezinfekcijskim sredstvom na bazi etilnog 70 % alkohola, te osigurati 
dovoljnu količinu dezinficijensa cijelo vrijeme. 


Čišćenje prostora. Potrebna je pojačana higijena i dezinfekcija prostora džamije s naglaskom na 
površine koje se često dodiruju (kvake i rukohvati na vratima, rukohvati na stubama, električni 
prekidači i slično), uključujući dezinficiranje površina prebrisavanjem nakon održavanja vjerskog 
slavlja. Tepihe treba redovito čistiti, usisavati i dezinficirati. 


Starije osobe i kronični bolesnici. Starijim osobama i osobama s kroničnim bolestima do 
daljnjeg se preporučuje izbjegavanje odlazaka na sve vrste okupljanja u zatvorenim prostorima. 


Praćenje zdravstvenog stanja. Prije odlaska na vjersko okupljanje u zatvorenom prostoru, svim 
sudionicima se preporučuje da izmjere tjelesnu temperaturu. Ako im je tjelesna temperature 
viša od 37,2 “C, trebaju odgoditi sudjelovanje na vjerskom okupljanju. Isto tako, osobe koje 





imaju simptome bilo koje bolesti (npr. kašalj, otežano disanje, ubrzano disanje, grlobolja, 
glavobolja, učestalo kihanje, probavne smetnje, gubitak okusa ili njuha itd.) trebaju odgoditi 
svoje sudjelovanje na vjerskim okupljanjima. 


Specifične mjere 
Obredno pranje (abdest). Preporuka je da se obredno pranje obavi kući. 


Izuvanje obuće prilikom ulaska. Preporuka je da se upotrebljavaju jednokratni nazuvci, pri 
čemu je svaki vjernik dužan klanjati se u čistim čarapama te se zabranjuje obavljanje molitve 
bez čarapa. 


Spuštanje lica na tlo. Radi lakše dezinfekcije prostora džamije, preporučuje se da vjernici sa 
sobom donesu prostirke za obavljanje molitve i da je ne dijele ni s kim. 


Fizički razmak od 2m. Nužno je održavanje fizičkog razmaka od najmanje 2 metra u svim 
smjerovima. 


Ako takva mogućnost postoji, potiče se organiziranje i održavanje vjerskih okupljanja na 
otvorenom, uz održavanje potrebne fizičke udaljenosti od najmanje 2 metra. 


